Държавен вестник, бр. 15, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  15
стопанство (ПРОДАГРО), Номенклатура на 
енергийните продукти (ПРОДЕНЕРДЖИ) и 
Стандартната външнотърговска класификация 
(СИТС). Подготвени бяха списъци на промене­
ните позиции в продуктовите номенклатури за 
2010 г., които ще бъдат утвърдени със заповед 
на председателя на НСИ и обнародвани в „Дър­
жавен вестник“. За целите на статистическите 
обработки и продължаване на динамичните 
редове бяха разработени нови кодови таблици 
на преход между ПРОДПРОМ 2008 – ПРОД­
ПРОМ 2009, ПРОДАГРО 2008 – ПРОДАГРО 
2009 и КПИД-2008 – КН, КН 2007 – КН 2008, 
СИТС, Rev. 3 и СИТС, Rev. 4.
През 2009 г. завърши работата по проект на 
ЕК „Тестване на Европейската социално-иконо­
мическа класификация“, изпълняван съвместно 
от НСИ и Министерството на труда и социал­
ната политика. В резултат беше разработена 
методологията на изграждане на Европейската 
социално-икономическа класификация (ЕСИК) 
на основата на събраните данни и съществува­
щото в България икономическо законодателство 
и бяха описани възможностите и проблемите на 
прилагане на ЕСИК в практиката на България. 
През годината започна съвместната работа на 
НСИ с Министерството на труда и социалната 
политика и по разработването на ревизирана 
Класификация на професиите и длъжностите, 
2010 (КПД-2010) на основата на ревизираната 
Международна стандартна класификация на 
професиите, 2008 (ISCO-08), която съгласно 
Регламент на Европейския парламент и на 
Съвета трябва да влезе в сила от 1 януари 
2011 г. за всички статистически изследвания, 
а за изследването на структурата на заплати­
те – от 2010 г.
И през тази година експерти от НСИ про­
дължиха участието си в работата на Комитета 
по митническия код на секция „Митническа и 
статистическа номенклатура“, като подготвяха 
становището на България по изменението на 
ежегодните изменения в Комбинираната но­
менклатура (КН) на Европейския съюз. Във 
връзка със започналата работа по ревизирането 
на Международната стандартна класификация 
на образованието (ISCED 1997) на ЮНЕСКО 
беше изготвено и становището на отдел „Ста­
тистически класификации“ относно влиянието, 
което биха имали тези промени върху действа­
щите статистически класификации.
Основна задача пред НСИ през 2009 г. беше 
оказването на методологична помощ по използ­
ването на класификациите в статистическата 
и социалната практика. Основно средство в 
консултантската и разяснителната дейност зае­
маше Информационна система „Статистически 
класификации“ чрез създадените възможности за 
он-лайн предоставяне на информация за всички 
класификации, документи, кореспондиращи 
таблици, възникващи в резултат на ревизията 
на макроикономическите и другите икономи­
чески класификации и номенклатури, както и 
чрез извършването на експорт на класификации 
чрез стандартни интерфейси.
Статистически метаданни и стандарти
С цел стандартизиране и хармонизиране 
на статистическата терминология през 2009 г. 
продължи работата по текущото поддържане 
на Електронни речници на статистическите 
термини в интранет страницата на НСИ и на 
рубрика „Метаданни“, съдържаща ръководства и 
документи по темата. Бяха подготвени и пред­
ставени в новата интернет страница на НСИ 
метаданни за всяка статистическа рубрика, което 
ще улесни потребителите в интерпретирането 
и ползването на статистическата информация. 
През февруари 2009 г. НСИ бе посетен от екип 
на Евростат, който даде много добра оценка на 
наличието на справочни метаданни на интернет 
страницата на НСИ.
През 2009 г. продължиха дейностите по 
тримесечния преглед и актуализацията на на­
ционалните метаданни съгласно изискванията 
на Специалния стандарт за разпространение 
на данни на Международния валутен фонд 
(SDDS). В изпълнение на споразмение с МВФ 
по този стандарт България предоставя основ­
ни икономически и финансови показатели на 
МВФ съгласно календар за разпространение на 
данните, които се публикуват и в националната 
SDDS страница, поддържана от БНБ.
През 2009 г. бе основно ревизиран Списъкът 
на стандартните статистически показатели в 
посока на разширяване, опростяване и по-яс­
но представяне на показателите в него, които 
НСИ предоставя безплатно на потребителите 
чрез новата интернет страница. През година­
та беше изготвен и Списък на стандарти по 
информационна сигурност и на защита на ста­
тистическата информация. Продължи участието 
на НСИ в работата на Националния институт 
по стандартизация, свързана с прилагането на 
международни и европейски стандарти.
Като цяло Националната статистическа 
програма за 2009 г. е изпълнена успешно с 
изключение на три задачи. Поради промени в 
Закона за отбраната и въоръжените сили и под­
нормативните му актове отпадна провеждането 
на статистическо изследване за потенциалните 
производители и доставчици на специална и 
гражданска продукция в интерес на отбраната 
и управлението при кризи. Не беше изпълнена 
задачата „Внедряване на модел за управление 
на качеството“ поради ресурсни ограничения 
и е прехвърлена за изпълнение в НСП 2010. 
По същата причина не беше изпълнена и от­
падна задача „Развитие и оптимизиране на ИС 
„Планиране и проектиране на статистическото 
изследване“.
IV. РЕСУРСНО ОСИГУРЯВАНЕ
Националният статистически институт е 
организиран в Централно управление (ЦУ) и 
28 териториални статистически бюра (ТСБ).